ઓલિમ્પિક્સ એટલે રમતગમતનો મહાકુંભ. આ ઇવેન્ટને અત્યંત પવિત્ર માનવામાં આવે છે અને દર ચાર વર્ષે યોજાતા આ ખેલ મહાકુંભના પ્રારંભે પવિત્રતાના, ઇમાનદારીથી રમતમાં ભાગ લેવાના શપથ લેવાતા હોય છે. આ વખતે પણ ઓલિમ્પિક જ્યોત પ્રજ્વલિત થશે ત્યારે આ રીતે શપથ લેવામાં આવશે પણ વાસ્તવિકતા એ છે કે હજી ગયા સપ્તાહે જ રિયો દ જાનેરો ઇન્ટરનેશનલ એરપોર્ટ ખાતે લગભગ ૧૦૦થી વધારે અધિકારીઓએ નરકમાં આપનું સ્વાગત છે એવા બેનર સાથે બ્રાઝિલ આવતાં પ્રવાસીઓનું સ્વાગત કરીને સરકાર પ્રત્યે પોતાનો વિરોધપ્રદર્શિત કર્યો હતો.